་ཆ་གསུམ་
སྣང་བའི་དབུ་ཕྱོགས། །
༄༅། །ན་མོ་བུདྡྷ་ཡ། ཡོན་ཏན་བསྡུས་ནས་ལྷག་པར་སྤེལ། །སྐྱོན་རྣམས་བསྡུས་
ནས་རིང་དུ་འདོར། །རྣམ་ཐར་བཟང་པོས་རྟག་ཏུ་བརྗིད། །སྐྱེས་མཆོག་བླ་མ་རྣམས་ལ་
འདུད། །མདོ་རྒྱུད་མ་ལུས་དགོངས་པའི་དོན། །ཉམས་ལེན་རིམ་པ་འདི་ལྟ་བུ། །དད་ལྡན་
སློབ་མའི་དོན་དུ་བྲི། །ཚང་ལ་མ་ནོར་གདམས་པ་ཡིན། །སྐྱབས་འགྲོ་སེམས་བསྐྱེད་ཚད་མེད་
རྣམས། །ཀུན་གྱི་ཐོག་མར་བྱ་བའི་ཆོས། །བསྔོ་བ་སྨོན་ལམ་བཀྲ་ཤིས་སོགས། །དགེ་སྦྱོར་
ཀུན་ལ་མཇུག་ཏུ་སྦྱར། །སོ་སོའི་ཉམས་ལེན་རིམ་པ་ནི། ཁྲུས་དང་གཙང་སྦྲ་ལྡན་པ་ཡིས། །མཁས་
-300-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
སློབ་གནས་བརྟན་རྒན་རབས་ཀྱི། །བྱ་བ་བསྒྲུབ་ལ་བཟེད་དང་དེས། །ཟས་གོས་ལ་སོགས་
ཉེར་མཁོའི་རྫས། །མི་རྟག་སྙིང་པོ་མེད་ཤེས་ནས། །ལུས་གནས་ཙམ་གྱི་ཕྱིར་དུ་སྤྱད། །ཀློག་
དང་སྒྲུབ་ལ་རྟག་ཏུ་བརྩོན། །བག་ཡོད་ལྡན་པས་དུས་ཀུན་ཏུ། །ལྟུང་བ་མི་འབྱུང་བྱུང་ན་
བཤགས། །གནང་བཀག་བླང་དོར་མ་ནོར་བར། །སྤྱོད་པ་དམ་ཆོས་འདུལ་བའི་ལུགས། །ཆོས་
ཀུན་སེམས་ཙམ་སེམས་ཉིད་ཀྱང་། །སྒྱུ་མ་ལྟ་བུའི་ཤེས་པའི་བློས། །སྒོ་གསུམ་བྱ་བ་མ་ལུས་
པ༑ ༑གཞན་ལ་ཕན་པ་ཁོ་ནར་སྤྱད། ཁྱད་པར་གནས་སྐབས་མཉམ་གཞག་ན། །ནམ་མཁའི་
དཀྱིལ་ལྟར་སྤྲོས་དང་བྲལ། །རྗེས་ཐོབ་ཆུ་ཡི་ཟླ་བ་བཞིན། །སྣང་ཡང་བདེན་པ་མེད་ཤེས་བྱ། །དེ་
ལྟར་མ་གཏོགས་འགྲོ་བ་ལ། །དམིགས་པའི་སྙིང་རྗེས་ཀུན་བསླང་ནས། །སྦྱིན་སོགས་དཀར་
པོའི་ཆོས་སྤྱོད་པ། །བྱང་ཆུབ་སེམས་དཔའི་རྣམ་ཐར་ཡིན། །རང་ལུས་ལྷག་པའི་ལྷར་དམིགས་
ཤིང་། །ངག་རྣམས་གྲག་སྟོང་སྔགས་ཀྱི་སྒྲ། །རྟོག་པའི་རང་བཞིན་རང་རིག་ཐུགས། །སྣོད་
བཅུད་ཕྲིན་ལས་འཇུག་པའི་ཡུལ། །ཅིར་སྣང་དག་པ་ལྷ་ཡི་ངང་། །བཟའ་བཏུང་ལྷ་ཉིད་ལྷ་ལ་
མཆོད། །ལྷ་ཉིད་ལྷ་ལ་སྡང་ཞེན་མེད། །བསྐྱེད་རིམ་བསྒོམ་པའི་ལམ་འཁྱེར་ཡིན། །དེ་ལྟར་
ཤེས་པའང་རྟོག་པ་སྟེ། །རྟོག་པ་ཉིད་ཀྱིས་རྟོག་མེད་བྱེད། །སྤྲོས་པའི་རང་ངོ་རང་གི་ལྟ། །བལྟས་
དུས་མཐོང་བྱ་ཅི་ཡང་མེད། །མ་མཐོང་བ་དེ་རང་ས་བཟུང་། །མཆོག་གི་དེ་ཉིད་མཐོང་བར་
འགྱུར། །རྫོགས་རིམ་རྡོ་རྗེ་ཐེག་པའི་ལམ། །གསང་སྔགས་ཐེག་པའི་ལམ་རིམ་ཡིན། །ཐེག་
པ་མ་ལུས་གཅིག་བསྡུས་ནས། །སྟན་ཐོག་གཅིག་ཏུ་སྒྲུབ་པའི་ཚེ། །འཁོར་བ་མཐའ་དག་སྡུག་
བསྔལ་ཏེ། །འདུས་བྱས་རྩྭ་རྩེའི་ཟིལ་པ་བཞིན། །མི་ལུས་མི་རྟག་ཆུ་བུར་འདྲ། །ཆོས་བརྒྱད་
བར་སྣང་འཇའ་དང་མཚུངས། །དེ་ལྟར་ཤེས་ནས་ཚེ་འདི་ཡི། །ཕུན་ཚོགས་སྙིང་པོ་མེད་བལྟས་
ལ༑ ༑བསླབ་གསུམ་མིག་འབྲས་ལྟ་བུར་བསྲུང་། །ཉེས་ལྟུང་སྟོབས་བཞིའི་སྒོ་ནས་སྦྱངས། །ལོག་
འཚོ་སྲོག་ལ་བབ་ཀྱང་སྤང་། །བླ་མ་རྡོ་རྗེ་འཆང་གི་སྐུ། །སྐྱབས་གནས་ཐམས་ཅད་འདུས་པའི་
-301-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
སྐུ༑ ༑བསླུ་མེད་འགྲོ་བའི་དཔལ་མགོན་དུ། །ངེས་ཤེས་བསྐྱེད་ཅིང་གསོལ་བ་གདབ། །ཉིན་
མཚན་དུས་འདའ་འདི་ཡིས་འདའ། །ཐུན་མོང་དགོས་དགུ་འདི་ལ་འབྱུང་། །མཆོག་གི་གོ་
འཕང་འདི་ཡིས་སྟེར། །ལྟོས་པ་མཐའ་དག་རྒྱང་བསྲིངས་ཏེ། །འདི་ཉིད་བྱ་བའི་གཙོ་བོར་
བཟུང་། །ཡོན་ཏན་མ་ལུས་བླ་མ་ལས། །འབྱུང་བར་ཐེག་པ་མཐའ་དག་མཐུན། །རང་ཉིད་ལྷ་
ཡི་ང་རྒྱལ་གྱིས། །འཁོར་འདས་སེམས་སུ་ཐག་བཅད་ནས། །སེམས་ཀྱི་ རང་ངོ་རྗེན་པར་
བཞག །ཐུན་མཚམས་སྒྱུ་མའི་སྐྱེས་བུར་བྱ། །འགྲོ་བ་རྨི་ལམ་ལྟ་བུ་ལ། །སྤྲུལ་པ་ལྟ་བུའི་
གཞན་ཕན་བྱ། །ཆོས་ཀུན་སྟོང་པ་ཉིད་རྟོགས་ནས། །རྒྱུ་འབྲས་ཁྱད་དུ་མི་གསོད་པ། །རྒྱལ་
སྲས་རྣམས་ཀྱི་རྣམ་ཐར་ཡིན། །རྣམ་ཐར་བཟུང་ཞིག་རིགས་ཀྱི་བུ། །བདག་ཀྱང་མཁྱེན་བརྩེ་
ནུས་ལྡན་ཞིང་། ཁྱེད་ཀྱང་དད་གུས་བློ་ལྡན་པས། །བྱང་ཆུབ་སྙིང་པོ་མཆིས་ཀྱི་བར། །བཟང་
པོ་སྤྱོད་པ་རྫོགས་བྱེད་ཤོག །རྣམ་དཔྱོད་བློ་ཡི་ཆུ་གཏེར་རབ་ཡངས་ཤིང༌། །གཞན་ཕན་སྙིང་
རྗེའི་རྦ་རླབས་མི་དམན་པས། །ལེགས་བཤད་ཡིད་བཞིན་ནོར་བུའི་དགའ་དོན་ལ། །དོན་
གཉེར་སྐྱེ་བོ་ཡོད་ན་ཟད་པ་མེད། །དེ་ལྟ་ན་ཡང་ད་ལྟ་གངས་ཅན་འདིར། །སྐལ་དམན་སྡིག་
སྤྱོད་སྒྲུབ་ལ་དགའ་བའི་ཕྱིར། །མ་ནོར་དམ་ཆོས་བཤད་ཀྱང་ཉན་པ་དཀོན། །རང་རྒྱུད་ངན་
རྟོག་དྲི་མས་གོས་པའི་ཚུལ། །གཞན་རྒྱུད་ལྐོག་གྱུར་དོན་ལ་འཇལ་བར་བྱེད། །དེས་ན་དྲང་
བའི་རྣམ་ཐར་བྲིན་ལགས་སམ། །རྣམ་དག་ལྟ་བའི་རང་བཞིན་ཁོང་དུ་ཆུད། །བླང་དོར་སྤྱོད་
པའི་ཚུལ་ལ་ངེས་ཤེས་སྐྱེས། །མདོ་རྒྱུད་ཟབ་མོའི་དོན་ལ་ཐག་ཆོད་ཡོད། །དེ་ཕྱིར་ཁོ་བོ་རྒྱལ་
བའི་གསུང་བཞིན་སྨྲ། །འོན་ཀྱང་རབ་རིབ་ལྡན་པའི་མིག །གཡོས་ལེགས་ཟས་ལ་སྐྲ་ཤད་
འཛག །ནད་དང་བྲལ་བར་མ་གྱུར་ན། །བཟང་པོ་ཟས་ལ་ཡིད་ཆེས་མེད། །བསྟན་པ་རིན་
ཆེན་ས་གཞིའི་ཁྱོན་བཞིན་དུ། །འགྲོ་ལ་སྙོམས་པའི་ཕན་བདེ་འབྱུང་བ་ཡང༌། །ད་ལྟ་སྨིན་དུས་
འདབ་ལྡན་ཇི་བཞིན་དུ། །མྱུར་དུ་འཇིག་པའི་ཚུལ་འདི་མངོན་སུམ་དུ། །དེ་ལྟ་ན་ཡང་ལྗོན་
-302-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
ཤིང་ལ། །གནས་པའི་སྲིན་བུས་ཇི་ལྟ་བར། །བསྟན་ལ་བཞུགས་པའི་སྐྱེ་བོ་ཡིས། །སངས་
རྒྱས་བསྟན་ལ་གནོད་པར་བྱེད། །དེ་ཕྱིར་མང་ཐོས་དད་ལྡན་སྐྱེས་བུ་ཁྱོད། །འགྲོ་བ་བྱང་ཆུབ་
ལམ་ལ་འགོད་པ་ཡི། །བསྟན་པའི་བྱ་བ་རྒྱ་ཆེན་མ་ནུས་ཀྱང་། །རང་གི་སྤྱོད་ཚུལ་ཐུབ་པའི་
གསུང་བཞིན་མཛོད། །བདུད་སྤྲུལ་སློབ་དཔོན་ངན་པ་ཡི། །ངག་ལ་ཡིད་ཆེས་མ་རུང་གིས། །
ཚད་མར་གྱུར་པ་གསུང་རབ་དང་། །དགོངས་འགྲེལ་རྣམས་དང་མཐུན་པར་མཛོད། །དད་
འདུན་ཟེར་གྱིས་ཕྱེ་བའི་སྐྱེད་ཚལ་ནས། །གཟུར་གནས་བློ་གྲོས་ཤུགས་ཀྱིས་བསྡུས་པའི་
བཅུད། །གཏམ་སྙན་སྦྲང་རྩི་འདི་ནི་དོན་གཉེར་བའི། །གདུལ་བྱ་རྐང་དྲུག་ལྡན་པའི་དགའ་
སྟོན་མཛོད། །ཅེས་རཏྣའི་མིང་ཅན་གྱིས་གསོལ་བ་འདེབས་པ། ཚུལ་ཁྲིམས་རྒྱལ་མཚན་གྱི་
དོན་དུ་སྨྲས་པའོ། །སེམས་ཅན་མང་པོ་ལ་ཕན་པར་གྱུར་ཅིག །མངྒ་ལཾ་ཀུ་རུ། ཤུ་བྷཾ།། །།
༈ སྨྲ་ལ་དགའ་བའི་རིན་ཆེན་རྒྱལ་མཚན་གྱིས། །ཉན་ལ་དགའ་བའི་ཚུལ་ཁྲིམས་
རྒྱལ་མཚན་ལ། །ཆོས་ལ་དགའ་བའི་དད་བརྩོན་རྒྱལ་མཚན་རྩེར། །མཆོད་པར་འོས་པའི་
དགེ་ལེགས་རིན་ཆེན་བཀོད། །བླང་དོར་མཁས་པའི་ཡིད་འདོད་སྐྱེ་བོ་ཡིས། །ཚུལ་བཞིན་
བསྟེན་ན་ཅི་བསམ་ལྷུན་གྱིས་གྲུབ། །འཆད་ལ་དགའ་ཞིང་སྒྲུབ་ལ་གཡེལ་བ་ཡི། །དགེ་སྦྱོང་
ཆོས་མེད་འདོད་ཡོན་རྗེས་འབྲངས་པའི། །བཤེས་གཉེན་ཚུལ་འཛིན་བདག་གི་སྤྱོད་ཚུལ་
ལ༑ ༑ལེགས་པར་བརྟགས་ན་ཀིམ་པའི་འབྲས་བུ་འདྲ། །ཆོས་ལྡན་སྨོད་ཅིང་སྡིག་ཆོས་དར་
བའི་དུས། །མ་རུངས་སྐྱེ་བོས་ཡུལ་འཁོར་དཀྲུག་པའི་དུས། །ཆོས་ལྟར་བཅོས་པས་དད་ལྡན་
སླུ་བའི་དུས། །དམ་ཆོས་ཚུལ་བཞིན་བསྒྲུབ་པས་འཕོངས་པའི་དུས། །དུས་འདིར་མང་དུ་སྨྲ་
བས་ཅི་ཞིག་བྱ། །དལ་འབྱོར་རྙེད་དཀའ་མྱུར་དུ་འཇིག་པ་དང་། །ལས་འབྲས་སླུ་མེད་ཤེས་
ནས་ཉིན་མཚན་དུ། །ཐོས་པ་དོན་ཡོད་བྱས་ན་མི་ལེགས་སམ། །འགའ་ཞིག་སེམས་ཀྱི་རང་
བཞིན་མི་ཤེས་ཤིང་། །གཞན་དག་ཤེས་ཀྱང་སྒྲུབ་པའི་སྐལ་བས་དམན། །ཤེས་བཞིན་སྒྲུབ་
-303-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
པའི་སྐྱེ་བོ་ས་སྟེང་འདིར། །བྱུང་ན་ད་ལྟ་བསྟན་ལ་མི་ཕན་ནམ། །མཐའ་དྲུག་ཚུལ་བཞིའི་
དགོངས་དོན་ཟབ་མོ་རྣམས། །མཁས་གྲུབ་དམ་པའི་ཚུལ་བཞིན་མི་འཛོལ་བར། །རང་རང་
ངན་རྟོག་མུན་པའི་ལག་བྲིས་ཀྱིས། །བབ་ཅོལ་མཆོད་འདིས་གདུལ་བྱ་མ་བསླུས་སམ། །ཞི་
གནས་ཙམ་དང་ཉམས་སྣང་ཕྱོགས་རེ་ཙམ། །རྒྱུད་ལ་ཤར་བ་སྐྱེས་མཆོག་ཡིན་ནོ་ཞེས། །མང་
པོས་བཀུར་ཞིང་རང་དགར་སྤྱོད་པ་འདིས། །རང་གཞན་འདི་ཕྱིར་དགོས་པ་གང་བྱུང་ཨང༌། །
བཀའ་དང་དགོངས་འགྲེལ་ཟབ་མོའི་རང་བཞིན་དེ། །ཇི་བཞིན་རྟོགས་ནས་ལེགས་པར་
བསྒྲུབས་པ་དང༌། །མ་ནོར་ལམ་ལ་དད་ལྡན་འཁྲིད་པ་དེ། །གངས་ཅན་འདི་ན་ཨུ་དུམ་ཝ་ར་
འདྲ། །དེས་ན་ཐོས་པ་དོན་ཡོད་མཛད་པ་དང་། །དལ་འབྱོར་སྙིང་པོ་ལེན་པ་འབད་པར་ཞུ། །བདག་
ཀྱང་རྣམ་གཡེང་སྤངས་ནས་ཟབ་མོའི་དོན། །བདེ་སྟོང་ཟུང་དུ་འཇུག་པ་གནས་པར་
སྨོན། །དགེའོ།། །།
༈ བླ་མ་དཀོན་མཆོག་བཀའ་སྲུང་དང༌བཅས་པས་བྱིན་གྱིས་བརླབ་ཏུ་གསོལ།
སེམས་ལ་འཕྲོད་པའི་མན་ངག །སྔར་ནས་བླ་མ་མཁས་གྲུབ་མང་པོ་བསྟེན་ཅིང་། ཐུགས་དམ་
མཛད་པ་ལ་མ་འདུས་པ། ངེད་ཀྱིས་ལྷག་པར་ཞུ་རྒྱུ་ཅི་ཡང་མེད། རྡོ་རྗེ་འཆང་གི་ཞལ་ནས།
འཇིག་རྟེན་ཁམས་ནི་ཐམས་ཅད་དུ། །ངས་ནི་མདོ་སྡེ་གང་བཤད་པ། །ཚིག་འབྲུ་ཐ་དད་དོན་
གཅིག་པས། །ཐམས་ཅད་བསྒོམ་པར་ག་ལ་ནུས། །ཚིག་གཅིག་རྣམ་པར་བསྒོམས་པ་ཡིས། །དེ་
དག་ཐམས་ཅད་བསྒོམས་པར་འགྱུར། །ཞེས་གསུངས་པས་མན་ངག་དོན་ཟབ་མོ་ཀུན་གྱི་
དོན། སེམས་སྐད་ཅིག་མ་གཅིག་གི་སྟེང་དུ་དྲིལ་ནས། བདེ་བ་དང༌། གསལ་བ་དང༌། རིག་
པ་དང་། སྟོང་པ་དང་། མི་རྟོག་པར་ཚང་བར་ངོས་བཟུང་ནས། མ་བཅོས་ལྷུག་པར་བསྒོམ་
པས། མཉམ་གཞག་གི་ཉམས་ལེན་ཡང་དག་པ་ལགས། དེ་ལ་ཞེན་པ་དང་། མཐར་འཛིན་གྱི་
དྲི་མས་མ་གོས་པ་གནད་དུ་ཆེ། སྣ་ཚོགས་ཀྱི་སྣང་བ་འདི། སེམས་ཀྱི་བག་ཆགས་རྐྱེན་གྱིས་
-304-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་་》སྐོར་
སྐོར་སོགས་བཞུགས།
སད་པས། ངེས་མེད་སྣ་ཚོགས་སུ་འཆར་བ། རྒྱུ་འབྲས་ཀྱི་རྟེན་འབྲེལ་མི་སླུ་བ། ཡལ་ཆར་
བབ་ན་ལྡུམ་ར་ཅི་ཡང་སྐྱེ་བ་དང་འདྲ། སྣང་བ་བདེན་པར་མེད་པ་དང༌། རྒྱུ་འབྲས་བདེན་པར་
ཡོད་པ་མི་འགལ་བར་ཤེས་ནས། སྣང་བ་ལམ་དུ་སློང་བའི་གདམས་པ་ཟབ་མོས་ཉམས་སུ་
ལེན་པ་རྗེས་ཐོབ་ཀྱི་ལམ་འཁྱེར་ལགས། དེ་ལྟར་བྱས་པས། ཚོགས་གཉིས་ཟུང་དུ་འབྲེལ་
ནས། སྐུ་གཉིས་ལྷུན་གྲུབ་ཏུ་འཐོབ་པ། གསུང་རབ་ཀྱི་དགོངས་པ་མ་ནོར་བ། གྲུབ་ཐོབ་ཀྱི་
གཤེགས་ཤུལ་ཟེར་བ་ལགས་སོ། །དགེ་སྦྱོར་རྣམས་ཀྱི་ཐུན་མགོར། སྐྱབས་འགྲོ་སེམས་
བསྐྱེད། བླ་མའི་རྣལ་འབྱོར་ཡིད་གཞུང་པ་དང་། མཇུག་ཏུ་རང་འདོད་ཀྱི་འཁྲི་བས་མ་གོས་
པའི་བསྔོ་བ་སྨོན་ལམ་གྱིས་རྒྱས་འདེབས་དང་། བདེ་འདོད། སྡུག་བསྔལ་སྒྲུབ་པའི་འགྲོ་བ་
རྣམས་ལ། སྙིང་གི་སྙིང་ནས་སེམས་བརྩེ་ལྷང་པ་སྐྱེད་དེ། རང་ཞི་བདེའི་ཆོས་སུ་མ་སོང་བ་དང༌།
ཁ་ཏ་མཐོ་ཞིང་ལག་ལེན་ཞན་པར་མ་སོང་བ་གལ་ཆེ། བཅོམ་ལྡན་འདས་ཀྱིས་ཀྱང༌། ཐམས་
ཅད་མཁྱེན་པའི་ཡེ་ཤེས་ནི། སྙིང་རྗེའི་རྩ་བ་ལས་བྱུང་བ། བྱང་ཆུབ་སེམས་ཀྱི་རྒྱུ་ལས་བྱུང་བ།
ཐབས་ཀྱིས་མཐར་ཕྱིན་པ་ཡིན་ནོ། །ཞེས་གསུངས་པ་ལྟར་ཞིབ་ཏུ་དགོངས་ནས། ཉམས་ལེན་
མཛད་པར་ཞུ། དུས་ཀྱི་ཐ་མར་ཡང་འགག་འདྲིལ་བའི་འཁྱེར་སོ་འདི་བཞིན་བྱུང་ན། མདུན་
མའི་ཡང་རྩེ་ལགས། བན་རྒན་རིན་ཆེན་རྒྱལ་མཚན་གྱིས་སྙིང་གཏམ་ཡི་གེར་བཀོད་ནས།
དད་ལྡན་ཚུལ་ཁྲིམས་རྒྱལ་མཚན་ལ་ཕུལ་བ་ལགས་སོ། །སེམས་ཅན་ཐམས་ཅད་ཆོས་འདི་
བསྒྲུབས་ནས་སངས་རྒྱས་པར་ཤོག །མངྒ་ལཾ།། །།
༈ དགེ་བཤེས་ཚུལ་རྒྱལ་གྱི་ཕྱག་ཏུ་ཕུལ་བ། ཁྱེད་གཙང་ཕྱོགས་བྱོན་ཡོད་འདུག་པ་
ངེད་ཀྱིས་མ་ཚོར། མཇལ་ན་སེམས་དགའ་བ་ཡིན་ནའང་། ས་སྟབས་གོལ་བས་མ་འགྲིག་
གདའ། ཡི་གེ་དར་ཁ་དོ་སྦྲེལ་གྱི་རྟེན་ཅན་འཕྲོད་པས་ཡིད་སྤྲོ། ངེད་ཀྱང་ནད་མེད། དགེ་སྦྱོར་
གང་འཕེལ་བྱེད་ཅིང་དབེན་པ་ལ་སེམས་ཕྱོགས་པར་ཡོད། དེ་ཕྱོགས་ལའང་ཅི་མྱུར་འོང་འདོད་
-305-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ཡོད་པས། མཇལ་ནས་ཆོས་དང་ལྡན་པར་གླེང་། དད་དང་སྙིང་རྗེ་ཆོས་ཀྱི་རྩ་བ་དང་། །ངེས་འབྱུང་
སྐྱོ་ཤས་ཆོས་ཀྱི་བསྐུལ་མ་དང་། །ཐབས་ཤེས་ཟུང་འབྲེལ་ཆོས་ཀྱི་བགྲོད་ལམ་དང༌། །སྣང་སྟོང་
ཟུང་འཇུག་ཡུལ་གྱི་ལམ་ཁྱེར་དང་། །རིག་སྟོང་དབྱེར་མེད་སེམས་ཀྱི་ངོས་འཛིན་དང༌། །གཞན་